b'\n_START_ARTICLE_\nAbrahams B\xc3\xb8rn\n_START_PARAGRAPH_\nAbrahams B\xc3\xb8rn er et kunst- og dialog-projekt af billedkunstneren Jens Galschi\xc3\xb8t. Projektet fokuserer p\xc3\xa5 religi\xc3\xb8s fundamentalisme og har til hensigt at etablere dialog og bygge bro mellem de monoteistiske religioner j\xc3\xb8dedom, kristendom og islam.  Skulpturen blev f\xc3\xa6rdiggjort i januar 2015, og blev f\xc3\xb8rst gang udstillet p\xc3\xa5 Silkeborg Bad.\n_START_SECTION_\nHistorie\n_START_PARAGRAPH_\nProjektet startede i 2009 af den danske kunstner Jens Galschi\xc3\xb8t som en reaktion p\xc3\xa5 muhammedtegningerne. Kunstneren har udtalt, at han ikke mente at tegningerne var et forsvar for ytringsfrihed eller en m\xc3\xa5de at starte en dialog omkring religion, men mere et fors\xc3\xb8g p\xc3\xa5 at provokere og mobbe muslimer. Han mente dog, at der var grund til en religionsdebat og startede derfor projektet.\n_START_SECTION_\nBeskrivelse af projektet\n_START_PARAGRAPH_\nIf\xc3\xb8lge kunstneren Jens Galschi\xc3\xb8t er det centrale i projektet de 600 lyseste og m\xc3\xb8rkeste citater udvalgt fra torahen, bibelen og koranen. Citaterne bliver vist p\xc3\xa5 sk\xc3\xa6rme p\xc3\xa5 skulpturen Fundamentalism, som er en skulptur hvor der indg\xc3\xa5r over 8000 bronzeb\xc3\xb8ger. Kunstneren vil vise med sit projekt, at de tre religioner er s\xc3\xa5 ens, at de er sv\xc3\xa6re at skelne fra hinanden.  Projektet har modtaget st\xc3\xb8tte fra b\xc3\xa5de Kresten Drejergaard og Anna Rytter, som valgte i 2011 at deltage i en dokumentarfilm om projektet.Galschi\xc3\xb8t valgte i 2014 at fort\xc3\xa6lle kunstudvalget i Folketinget om sit projekt .\n_START_SECTION_\nQuiz\n_START_PARAGRAPH_\nI projektet indg\xc3\xb8r der desuden en quiz, som handler om at g\xc3\xa6tte hvilken religion det enkelte citat kommer fra. Quizzen skal if\xc3\xb8lge Jens Galschi\xc3\xb8t synligg\xc3\xb8re vanskeligheden ved at skelne mellem kristendom, j\xc3\xb8dedom og islam.'